Rannsóknarstaða í nafni dr. Kristjáns Eldjárns Við Þjóðminjasafn Íslands er sérstök rannsóknarstaða tengd nafni dr. Kristjáns Eldjárns , fyrrum þjóðminjavarðar og forseta Íslands , sbr. 3. gr. a . laga um Þjóðminjasafn Íslands nr. 140 / 2011 . Í reglugerð nr. 896 / 2006 segir : " Staðan er ætluð fræðimönnum , er sinna rannsóknum á sviði íslenskrar menningarsögu sem fellur undir starfssvið Þjóðminjasafns Íslands . “ Staðan er auglýst til eins árs . Stefnt skal að því að niðurstöður rannsókna verði birtar á viðurkenndum fræðilegum vettvangi eftir verklok en auk þess skulu þær kynntar með fyrirlestri , sýningu eða öðrum hætti innan Þjóðminjasafns Íslands . Rannsóknarniðurstöður skulu jafnframt varðveittar í Þjóðminjasafni Íslands . Fræðimaður sem gegnir rannsóknarstöðu Kristjáns Eldjárns hefur aðstöðu hjá viðeigandi starfsstöð innan Þjóðminjasafns Íslands í samræmi við rannsóknarverkefnið . Fræðimaður skal leggja sitt af mörkum til að efla rannsóknarstarf safnsins og taka þátt í að veita nýjum straumum inn í fræðilega umræðu . Í samræmi við ákvæði í reglugerð nr. 896 / 2006 ákvarðar Þjóðminjavörður um launakjör fræðimannsins , innan marka kjarasamninga og fjárheimilda . Umsóknarfrestur er til og með 28. febrúar 2020 . Umsókn skulu fylgja yfirlit og greinargóðar upplýsingar um menntun og reynslu af fræðistörfum umsækjenda ásamt verkefnislýsingu og þar sem gerð er grein fyrir ástæðu umsóknar og rökstuðningur fyrir hæfni viðkomandi í starfið . Þjóðminjasafn Íslands er vísinda - og þjónustustofnun og höfuðsafn á sviði menningarminja og rannsókna á menningarsögulegum minjum í landinu . Hlutverk þess er að auka og miðla þekkingu á menningararfi íslensku þjóðarinnar . Þjóðminjasafn Íslands starfar á grundvelli laga um Þjóðminjasafn Íslands nr. 140 / 2011 , safnalaga nr. 141 / 2011 og laga um menningarminjar nr. 80 / 2012 .